আপনি যখন ভালো কোন রেস্টুরেন্টে বসে বটিকাবাব খান – সেই স্বাদ, পোড়া পোড়া চেহারা, ধোঁয়াটে সুবাস উপভোগ করেন – তখন ফ্রন্টাল লোবের পেছনে প্যারাইটাল লোব (6) সক্রিয়ভাবে কাজ করে। মোটর অঞ্চলের ঠিক পেছনে আর প্যারাইটাল লোবের সামনের দিকের অংশে অবস্থিত সেন্সরি বা ইন্দ্রিয়-অঞ্চল(7)। এখানে তাপমাত্রা, স্বাদ, স্পর্শ, সারা শরীরের বিভিন্ন অংশের নড়াচড়ার খবর আসে। প্যারাইটাল লোবে পড়া এবং পাটিগণিতের অংক কষার কাজও করা হয়।